Etunimi Sukunimi **HAKEMUS**

Katuosoite

00000 Kaupunki

esimerkki@esimerkki.fi pp.kk.vvvv

040 123 4567

Henkilö jolle hakemus on osoitettu

Yrityksen nimi

**Otsikko (haettava työtehtävä)**

Kerro ensimmäisessä kappaleessa, miksi haet kyseiseen työpaikkaan ja miksi olisit oikea henkilö siihen. On tärkeää herättää työnantajan kiinnostus jo ensimmäisessä kappaleessa. Korosta siis kiinnostustasi juuri kyseiseen työpaikkaan ja miksi sinut kannattaisi palkata (mitä hyötyä sinusta on yritykselle).

Tuo toisessa kappaleessa esiin taustasi ja osaamisesi. Tarkoitus on tuoda ilmi pätevyytesi haettavaan työpaikkaan. Mitä alan työkokemusta ja koulutusta sinulla on? Pyri vastaamaan ilmoituksessa esitettyihin vaatimuksiin ja toiveisiin ja miten sinä täytät ne. Yhdistä saavutuksesi yrityksen toimintaan. Kaikista väitteistä on myös hyvä antaa perustelut. Jos esimerkiksi kerrot sinulla olevan erinomainen englannin kielen taito, voit lisätä lyhyesti, miten olet tämän kielitaidon saavuttanut.

Kolmannessa kappaleessa voit kertoa muista hyvistä ominaisuuksistasi työntekijänä ja hieman itsestäsi ja luonteestasi. Tuo esille ominaisuuksia ja luonteenpiirteitä, joista on hyötyä haettavassa työpaikassa. Muista, että hyvä työhakemus on aina räätälöity ilmoituksen mukaan.

Lopetuskappaleessa pohjustat jatkoa työnhakuprosessissa. Ilmoita halukkuutesi tulla työhaastatteluun. Tässä voit myös esittää palkkatoiveesi, jos sitä on pyydetty.

Ystävällisin terveisin,

Etunimi Sukunimi